Pablo Picasso

Pablo Ruiz Picasso (25 Oktober 1881–8 April 1973) ialah seorang pelukis dan pengarca Sepanyol yang merupakan salah satu tokoh seni abad ke-20 yang paling terkenal, khususnya sebagai pengasas kubisme, bersama-sama dengan Georges Braque.

Karya-karya Picasso sering dikategorikan mengikut "tempoh". Sedangkan nama bagi tempoh-tempoh yang kemudian sentiasa dipertikaikan, tempoh-tempoh karyanya yang paling biasa diterima adalah seperti berikut:
 Tempoh Biru (1901–1904): Sifat lukisan-lukisan Picasso dalam tempoh ini muram dengan sedikit warna biru dan dipengaruhi oleh lawatannya ke seluruh Sepanyol serta kematian kawannya yang baru-baru itu. Lukisan-lukisan itu sering menonjolkan akrobat, badut, pelacur, pengemis, dan seniman.
 Tempoh Ros (1905–1907): Lukisan-lukisan dalam tempoh ini lebih riang dengan warna-warna jingga serta merah muda, dan masih menonjolkan badut. Picasso bertemu dengan Fernande Olivier, seorang model perempuan bagi pengarca dan pelukis, di Paris dalam tempoh ini, dan banyak lukisannya dipengaruhi oleh persahabatannya yang mesra ini, selain daripada pendedahannya kepada lukisan Perancis.
 Tempoh dipengaruhi Afrika (1908–1909): Dalam tempoh ini, Picasso dipengaruhi oleh dua tokoh yang pada dirinya diilhami pula oleh artifak-artifak Afrika. Beliau melukis kedua-dua tokoh ini dalam lukisannya, Les Demoiselles d'Avignon (kedua-dua orang disebelah kanan lukisan ini).
 Kubisme Analisis (1909–1912): Dalam tempoh ini, Picasso bersama-sama dengan Braque memperkembangkan satu gaya pelukisan yang menggunakan warna-warna coklat monokrom di mana mereka memisah-misahkan dan "menganalisis" objek-objek dari segi bentuk. Ketika itu, lukisan-lukisan Picasso dan Braque amat serupa dengan satu sama lain. 
 Kubisme Sintetik (1912–1919): Tempoh ini menggunakan kolaj dan kertas yang sudah digunting untuk membuat lukisan, dan merupakan kali pertama kolaj digunakan untuk seni halus.

 Rujukan 

 Pautan luar 

Muzium:
 Pablo Picasso di Muzium Seni Metropolitan, New York
 Muzium Berggruen (Berlin, Jerman)
 Museo Picasso Málaga (Málaga, Sepanyol)
 Museu Picasso (Barcelona, Sepanyol)
 Musée National Picasso (Paris, Perancis) 

Galeri dalam talian:
 Projek Picasso Dalam Talian
 Galeri Picasso (629 lukisan) di artst.org
 Pablo Ruiz Blasco y Picasso (Picasso): 400 karya
 Galeri Seni Pablo Picasso
 Lukisan-lukisan Pablo Picasso dalam Himpunan Seni Peribadi 
 Galeri Pablo Picasso dari 1912 hingga 1923 — 30 gambar
 Galeri Pablo Picasso dari 1924 hingga 1937 — 42 gambar
 Picasso di Galeri Olga — 260 gambar

Kategori:Pelukis Perancis
Picasso, Pablo Ruiz
Picasso, Pablo Ruiz
Picasso, Pablo Ruiz